बेटे ने पिता के हाथ से बैग झटके से छीन दूर फेंक दिया ।
" कहीं नहीं जाना है ! "
" मुझे रोकेगा ? तेरी इतनी हिम्मत ! "
" हिम्मत तो बहुत है , कहिये तो दिखाता हूँ ? "
" गया जी जा रहा हूँ ,धर्म -कर्म करने , क्या तू मुझे अब धर्म करने से भी रोकेगा ? "
" धर्म -करम... ! .... हुंह ! ....... आप वसीयत बदलने के फ़िराक में हो , मैं सब जानता हूँ , धर्म -करम गया अब तेल लेने "
" कैसे रोकेगा बता ? " भृकुटि तान ली उन्होंने .
" ऐसे ! " झपट कर उसने पिता की गर्दन दबोच ली ।
"अब से इस कमरे के बाहर जो कदम भी रखे तो .....ये देख रहे हैं मिटटी के तेल से भरा हुआ कुप्पा ..... ! " सुनते ही बूढ़े के पूरे शरीर में झुरझुरी सी दौड़ गयी।
जब से घर - जायदाद इस निकम्मे के नाम किया है , लगता है जैसे खुद को मारने का लाईसेंस दे दिया है ।
अब वसीयत बदलना क्या आसान होगा ...... ! इसी मनहूस लम्हें के लिए यह पूत पैदा किया था , सोचता हुआ क्रोध को धैर्य के नाम पर पी गया ।
बाहर गाड़ी रूकने की आवाज़ से उसके कान खड़े हो गये ,
" कहाँ है तेरा बाप , जरा सामने बुला कर तो ला " धम्म से कुछ लोग बाहर दरवाजे से अन्दर आये ।
जानी -पहचानी आवाज सुन वह कमरे से निकला , " मोs.....! " अपनी आँखों पर एक बार तो भरोसा ही नहीं हुआ ।
" मोहरसिंह .... अरे मोहरा तू ! " लंगोटिया यार को सामने पा वह हुलस कर गले लग गया । बचपन की बहुत सारी बातें याद आई ।
कसाई बने बेटे के चेहरे पर पल -भर में कई रंग आये और गये । उसके चेहरे पर छाई कठोरता , अब मुलायम सी हो गई ।
सदाचार और शिष्टाचार नें अपना रूप पैरों पर झुक कर दिखाया ।
"इधर कैसे ........ ? इतने सालों बाद खबर - सुधि लेने आया " बुढा चकित था वर्षों बाद इस तरह उसके आने से ।
मोहरसिंह की जागिरी किसी से छिपी नहीं थी । दो लट्ठबाज हमेशा उसके साथ ही रहते थे ।
वहीं कोने में पास खड़ा बेटा पिटारी के साँप सा सिकुड़ा - सिकुड़ा ..... पिता की आज्ञा पाने के लिए तत्पर श्रवणकुमार बन हाथ जोड़े खड़ा था ।
" यहीं पास में भटठे पर आया था तो किसी ने तेरे हालातों के बारे में बताया तो..............! तू कहे तो इनमें से एक को तेरी सेवा में छोड़ जाऊं "
" क्यों छोड़ जाएगा , निपूता थोड़े हूँ जो मेरा देख-भाल करने के लिए तू अपना आदमी छोड़ जाएगा " बुड्ढा छाती फुला कर ....अपने अंश , अपने पौरुष अपने जवान बेटे को नज़र उठा कर देखते हुए बोला ।
अरे ,कहाँ गए ! ये सब किसकी तस्वीर ले रहे हो तुम ....! "
घुटनो तक साड़ी चढाए खुदाई करती मज़दूरन की, तो कही स्तनपात कराती आदिवासी खेतिहर मज़दूर, तो कही उघाडी पीठ के साथ रोटी थेपती महिला की ...कैमरा हटाओ ! "
यह सब थोडे ही ना हमे कवरेज करना था। हमे सुखाग्रस्त ग्रामीण ठिकानों का सर्वे कर उस पर रिपोर्ट तैयार करनी है।"
"तुमको इन सब के साथ रिपोर्ट तैयार करना होगा , वरना...!"
" वरना क्या सिड...? "
"वरना मैं दूसरे चैनल वाले के साथ..."
"तुम मर्द भी ना.....! "
"मुझे ताना मत दो रश्मि! अगर हमने इन तस्वीरों के साथ रिपोर्ट तैयार नही की तो चैनल का टी.आर.पी कैसे ...?"
" हाँ , टी.आर.पी .......मेरे सपने तुम्हारे सपनों से ज्यादा ऊँचे है।"
कंधे पर टंगे बैग और हाथ में पकड़े हुए पर्चों के साथ कमल अपनी ही धुन में मस्त हुआ चौधरी साहब के ढाबे में घुसा। सामने दीवार पर उनकी माला लगी तस्वीर देखकर वह चौंक गया।
"चल भाग यहाँ से..बड़ा आया दानवीर कर्ण " उस दिन चौधरी साहब ने उसे लगभग धकियाते हुए कहा था।
" कौन है यह लड़का ? " पास ही बैठे उनके दोस्त ने जब पूछा तो चौधरी साहब ने अपनी मूँछों पर ताव देकर वापस कुर्सी पर बैठते हुए कहा "किसी संस्था में काम करता है। ससुरा कभी खून दान करने की, तो कभी आँख दान करने की कहता रहता है, और हर दूसरे दिन आ जाता है।"
अपने मजबूत हाथ से अपनी जँघा पर थाप जमाते हुए वह दोबारा कमल की तरफ देखकर बोले "वापस मुड़ कर इधर देखना भी मत.."
अपने शरीर से उनका प्रेम था ही ऐसा कि जीवित अवस्था में तो दूर, उनका वश चले तो वह मरणोपरांत भी अपने शरीर के अंग न छोड़ें। अपने शरीर के अलावा ढाबे में ही बँधे अपने ही जैसी एक मजबूत कद काठी वाले बकरे से भी उन्हें बड़ा लगाव था।
ढाबे को संभालने वाले उनके बच्चों ने कई बार उस बकरे की गरदन अपनी छुरी के नीचे लाने की कोशिश की, मगर चौधरी साहब के कथन "मेरे जीते जी इसे कोई नही छुयेगा। जब मैं मर जाऊँ तब जो चाहे सो करना।" से मानों बकरे को भी अमरत्व मिल चुका था।
जबान पर आये शब्दों का जब यथार्थ से परिचय हुआ तो अकस्मात ही चौधरी साहब ह्दयाघात की वजह से चल बसे। मोह का धागा टूटते ही बच्चों ने बकरे के प्राण भी शरीर से अलग कर दिये।
इधर ढाबे के बाहर लटके हुए मृत बकरे के अंग ग्राहक रिझा रहे थे, उधर तस्वीर में राख हो चुके बेशकीमती अंग कमल को चिढा रहे थे।
गहरी साँस छोड़ते हुए अती